ΓΡΑΠΤΗ ΕΡΩΤΗΣΗ P-1196/02

υποβολή: Giovanni Fava (PSE) προς την Επιτροπή

(22 Απριλίου 2002)

Θέμα: Αγορά κινητής τηλεφωνίας στην Ιταλία και κοινοτική νομοθεσία σε θέματα ανταγωνισμού — Διένεξη Blu S.p.A.

Οι βασικοί λόγοι της κρίσης που πλήττει την εταιρεία κινητής τηλεφωνίας Blu S.p.A. δεν θα πρέπει να αναζητηθούν στις εξελίξεις της αγοράς, δεδομένου ότι τα αποτελέσματά της, συχνά, ξεπέρασαν τους στόχους που είχαν τεθεί στο αρχικό επιχειρηματικό πρόγραμμα, σταθεροποιώντας την εικόνα μιας μικρής αλλά αναπτυσσόμενης εταιρείας·

τα μέτρα που λαμβάνονται αυτή τη στιγμή θα θέσουν σε κίνδυνο ταφιστάμενα επίπεδα απασχόλησης — περί τα 400 νεαρά στελέχη έχουν ήδη χάσει τη δουλειά τους, αλλά απειλούνται 1700 θέσεις εργασίας στα διάφορα παραρτήματα της εταιρείας στην Ιταλία και, από αυτές, 500 μόνο στο Call Center στο Παλέρμο — με την προοπτική του να προταθεί, ως μοναδική πιθανή λύση στη σημερινή έκτακτη κατάσταση, η προσωρινή μεταβίβαση στην ΤΙΜ (η οποία ελέγχεται σήμερα από τους ίδιους μεγαλομετόχους που ελέγχουν και την Blu) και έτσι να επιχειρηθεί ένας επικερδής κατακερματισμός της εταιρείας (με τμηματική πώληση των σημαντικότερωνπηρεσιών της Blu)·

τα τεκταινόμενα δεν λαμβάνουνπόψη το γεγονός ότι η εταιρεία είναι χρεωμένη στα πιστωτικά ιδρύματα που συνέβαλαν στο να αναδειχτεί στην τέταρτη επιχείρηση του τομέα της κινητής τηλεφωνίας στην χώρα και στο να δημιουργηθούν παραγωγικές μονάδες στην κεντρική και νότια Ιταλία, χάρη βέβαια και στην ισχύουσα εθνική και ευρωπαϊκή νομοθεσία σχετικά με την παροχή κινήτρων για την απασχόληση στις μειονεκτικές περιοχές (Στόχος 1)·

ο στόχος της εξάλειψης ενός αναπτυσσόμενου ανταγωνιστή από την ανθούσα αγορά της κινητής τηλεφωνίας, την παραμονή της θέσπισης στην Ιταλία ενός μέτρου όπως το ΝΜΡ (δυνατότητα μεταφοράς αριθμού κινητού τηλεφώνου), σημαίνει ουσιαστικά τον περιορισμό του ανταγωνισμού της αγοράς, με εμφανείς επιπτώσεις στο επίπεδο της προσφερόμενης στον πελάτηπηρεσίας·

τα όσα συμβαίνουν παραβιάζουν κατ' ουσία τον κανονισμό που εξέδωσε, την επομένη της αναρρίχησης των Benetton — Pirelli στην Telecom, η Ευρωπαϊκή Επιτροπή στις 20 Σεπτεμβρίου 2001, ο οποίος προέβλεπε στην ανεύρεση κατάλληλου αγοραστή για την εταιρεία, ικανού να διατηρήσει τη θέση της και το ρόλο της στην αγορά·

όσον αφορά το σχέδιο κατακερματισμού που προώθησε η ΤΙΜ, φαίνεται ότι οι πιθανοί αγοραστές, οι οποίοι είχαν λάβει μέρος σε διαπραγματεύσεις ώς τον Ιούλιο του 2001 με σκοπό να αναλάβουν την επιχείρηση ολοκληρωτικά, έχουν σήμερα εξαφανιστεί. Τα δε σχετικά πιστωτικά ιδρύματα και μέτοχοι φαίνεται επίσης να παραγνωρίζουν την ανάγκη αναζήτησης άλλων αγοραστών που έχουν ήδη εκδηλώσει ενδιαφέρον (E-Do, Anthill) ·

Κατόπιν τούτου, ερωτούμε την Ευρωπαϊκή Επιτροπή: Τι μέτρα έλαβε ή προτίθεται να λάβει, για να διασφαλίσει τους μηχανισμούς ανταγωνισμού και διαφάνειας στην αγορά της κινητής τηλεφωνίας, και μάλιστα, λαμβάνοντας δεόντωςπόψη τις δύσκολες συνθήκες που η κατάσταση αυτή δημιουργεί για την απασχόληση·

Απάντηση του κ. Monti εξ ονόματος της Επιτροπής

(31 Μαΐου 2002)

Στις 20 Σεπτεμβρίου 2001, η Επιτροπή εξέδωσε απόφαση με την οποία επιτρέπει την αγορά της Telecom Italia SpA, από μέρους των Pirelli SpA. και Edizione Holding SpA,πό την προϋπόθεση ορισμένωνποχρεώσεων που προτίθεται να αναλάβει η Edizione όσον αφορά τη συμμετοχή της στην Blu SpA.

Ο στόχος αυτών των αναλήψεωνποχρεώσεων ήταν η εξάλειψη σημαντικών ανησυχιών όσον αφορά τον ανταγωνισμό που θα μπορούσε να προκύψει στην ιταλική αγορά κινητής τηλεφωνίας δεδομένου ότι μετά την εν λόγω αγορά η Edizione Holding θα έλεγχε τόσο την TIM όσο και την BLU.

Ως εκ τούτου, είναι σαφές ότι η συναλλαγή η οποία περιελάμβανε (άμεσα ή έμμεσα την πώληση στην TIM των μετοχών της Edizione στη Blu, με ή χωρίς τη διάλυση της Blu, θα ήταν αντίθετη προς το πνεύμα της απόφασης που εξέδωσε η Επιτροπή στις 20 Σεπτεμβρίου 2001 και δεν θα συμφωνούσε με τις δεσμεύσεις που ανέλαβε η Edizione.

Ο όρος αυτός εξακολουθεί να ισχύει και μπορεί να τροποποιηθεί μόνο κατόπιν αιτήσεως στηριζόμενης σε σοβαρούς λόγους.